汤显祖
吹笙歌送梅禹金（感叹龙君扬郡丞、沈君典太
紫夹春衣可曾絮？丝竹西州可曾去？秋水微波木末亭，秋
花半菊吴陵署。
从官迫郁有三年，似汝骄奢留几处？邀欢托宿故言寒，罢
酒更衣几愁曙。
新林小妇寄书来，一种风流许君据。
朝落铅华妾自知，夜拂兰帱君不御。
梅生开书欲长跪，托道留连在山水。
即知游子几曾游，自说美人讵知美。
先时拾翠凌阳池，忆汝吹笙出桃李。
天涯此日龙使君，世上何人沈太史。
已觉丛残姜令非，空惊绰约梅生是。
津途变化裁十年，光响消浮只千里。
潮水长看三往还，交态今谁一生死。
何况青眉并皓齿，美酒销忧只如此。